તેની ટેલિફોનિક વાતચીત સાંભળવામાં આવે તો હાર્દિક હિંસા ભડકાવતો હોય એવી કોઈ સામગ્રી સરકારને મળી નથી. હાર્દિક ગાંધીચિંધ્યા માર્ગે આંદોલન કરે છે. અને લોકોને શાંતિની અપીલો પણ કરી છે.હાર્દિક ભગતસિંહ બનવા માંગે છે. ભગતસિંહ દેશભક્ત હતા, દેશદ્રોહી નહીં. આથી તે રાજદ્રોહી નથી. પોલીસે જે સાક્ષીઓનાં નિવેદનો લીધાં છે. એમાં હાર્દિક વિરુદ્ધ દેશદ્રોહના આરોપો સાબિત થતા નથી. આથી આ કેસમાં ચાર્જ ફ્રેમ કરવા માટે મજબૂત પુરાવા ન હોવાથી બિનતહોમત છોડી મૂકવા જોઈએ. બચાવ પક્ષની દલીલો પૂરી થતાં કોર્ટે ૨ ફેબ્રુઆરીની મુદત રાખી છે. એ દિવસે સરકાર તરફે દલીલો કરવામાં આવશે.